title: برنامج د تلفازة
text: لبرنامج د تّلفازة هوّا أي مضمون مصور عادة علا شكل ڤيديو ب صّوت كيتم لبت ديالو ب شي طريقة من طّرقان (بحال ساطليت ؤلا علا لأنترنيت) باش يتشاف ف تّلفازة. لبرامج د تّلفازة كيكونو عادة مبلانيين قبل باش يتبتو ف وقت محدد، ولاكين سّربيسات ديال ستريمينݣ ف لأنترنيت كيقدرو يوفرو لإمكانية د تّفراج فيهم ف أي وقت. لبت ديال برنامج يقدر يكون مباشر (كيطرا ديك سّاع نيت)، بحال ف لماتشات د لكورة، ؤلا كيكون مسجّل من قبل، ؤ كاينين فيه نواع بزاف، منهم لبرامج د سّپور، تّرفيه، لخبار، ؤ زيد ؤ زيد.